**Tiszavasvári Város Önkormányzata**

**Képviselő-testülete**

**244/2017. (IX.28.) Kt. számú**

**határozata**

**Tiszavasvári Egészségügyi Szolgáltató Közhasznú Nonprofit Korlátolt Felelősségű Társaság ügyvezetője megválasztásáról, módosításokkal egységes szerkezetbe foglalt munkaszerződésének jóváhagyásáról**

(**amely a Tiszavasvári Egészségügyi** **Nonprofit Kft. taggyűlése** **vonatkozásában a** **21/2017.(IX.28.) számú alapítói határozatnak minősül)**

Tiszavasvári Város Önkormányzata Képviselő-testülete Magyarország helyi önkormányzatairól szóló2011. évi CLXXXIX. tv. 107. §-ában biztosított hatáskörében eljárva „**Tiszavasvári Egészségügyi** **Nonprofit** **Kft. ügyvezetője megválasztásával, a módosításokkal egységes szerkezetbe foglalt munkaszerződésének jóváhagyásáról**” szóló előterjesztéssel kapcsolatban az alábbi határozatot hozza:

1. Tiszavasvári Város Önkormányzata Képviselő-testülete a Tiszavasvári Egészségügyi Nonprofit Kft. ügyvezetőjének **2017. szeptember 29. naptól határozatlan időtartamra megválasztja Aleváné Siteri Éva (szül.: Tiszalök, 1968. 08.10. an. Szabó Julianna lakóhelye: 4440 Tiszavasvári, Árpád u. 19 A) alatti lakost**. Az ügyvezető az ügyvezetői tisztséget **munkaviszonyban látja el.** A társasággal munkaviszonyban álló ügyvezetőt havi bruttó 300.000 forint munkabér illeti meg, valamint az ügyvezetőt megilletik a munkaszerződésben körülírt egyéb járandóságok.
2. **Jóváhagyja** a Tiszavasvári Egészségügyi Szolgáltató Közhasznú Nonprofit Kft. ügyvezetője, **Aleváné Siteri Éva** 2017. szeptember 28. napján kelt módosításokkal egységes szerkezetbe foglalt **munkaszerződését** a határozat mellékletét képező tartalommal.
3. Felhatalmazza a polgármestert a 2. pontban meghatározott szerződés aláírására.
4. Felkéri a polgármestert, hogy a meghozott döntésről a Tiszavasvári Egészségügyi Szolgáltató Közhasznú Nonprofit Korlátolt Felelősségű Társaság ügyvezetőjét, **Aleváné Siteri Évát tájékoztassa**, valamint felhatalmazza a polgármestert az ügyvezető munkaköri leírásának elkészítésére és kiadására, a munkáltató részéről való aláírásra.

**Határidő**: azonnal **Felelős:** Dr. Fülöp Erik polgármester

**Dr. Fülöp Erik Badics Ildikó**

**polgármester jegyző**

**244/2017. (IX.28.) Kt. számú határozat 1. melléklete**

**MUNKASZERZŐDÉS**

**a munkaszerződés módosításokkal egységes szerkezetbe foglalva**

Amely létrejött egyrészről a **Tiszavasvári Egészségügyi Szolgáltató Nonprofit Közhasznú Korlátolt Felelősségű Társaság** (továbbiakban **Kft.**, székhelye: 4440 Tiszavasvári, Vasvári Pál u. 87. szám), mint Munkáltató között

Másrészről **Aleváné Siteri Éva** (szül: …………………….. lakcíme: ……………….., ………………………….. u. …., adóazonosító jele: ………………………………….., születési hely, idő: ……………….., ………………., anyja neve: ……………………….., TAJ száma: ……………………………) mint Munkavállaló – továbbiakban: **Munkavállaló** – között alulírott helyen és időpontban az alábbi feltételekkel:

1. Szerződő felek kijelentik, hogy közöttük határozatlan időtartamú munkaszerződéssel létrehozott munkaviszony áll fenn, 2017. június 20. naptól. Szerződő felek a jelen pontban körülírt munkaszerződést az alábbiak szerint módosítják és foglalják egységes szerkezetbe.

2. A munkavállaló munkaköre 2017. szeptember 29. naptól: ügyvezető.

A munkavállaló alapbére 2017. szeptember 29. naptól: bruttó 300.000 Ft/hó, azaz bruttó háromszázezer forint/hó.

A munkáltató az esedékessé váló munkabért tárgyhónap 10. napjáig köteles megfizetni átutalással, a munkavállaló ………………………………… pénzintézetnél vezetett …………………………………………………… számú számlájára.

A Munkavállalót 2017. szeptember 29-től megilleti az alapbéren felül:

- Céges előfizetéses mobiltelefon használata, maximum bruttó 8.000,- Ft/hó, mely az alapdíj összegét is tartalmazza.

- Magán gépjármű hivatali célú használata – kiküldetés rendelvény alapján – maximum 30.000,- Ft/hó.

2017. szeptember 29. naptól a Munkavállaló vonatkozásában az alapvető munkáltatói jogkört (munkaviszony létesítése, munkaviszony megszüntetése, ügyvezető megválasztása, visszahívása, ügyvezető díjazásának megállapítása, kártérítési jogkör gyakorlása) a munkáltató tekintetében az alapítói jogokat gyakorló Tiszavasvári Város Önkormányzata Képviselő-testülete (a továbbiakban képviselő-testület) gyakorolja az alapító okiratban, illetve a vonatkozó jogszabályokban meghatározottak szerint. A képviselő-testület által nem gyakorolt, egyéb munkáltatói jogokat Tiszavasvári Város Önkormányzata polgármestere gyakorolja (pl. munkaköri leírás kiadása, szabadság engedélyezése, munkabér utalványozás stb.).

3. A Munkavállaló kötelezettségei ügyvezető munkakörben:

A munkavállaló köteles az ügyvezetői tisztség mint vezető tisztségviselői tisztség ellátásával kapcsolatos feladatokat ellátni az ide vonatkozó jogszabályok, szervezeti és működési szabályzat, egyéb szabályzat, valamint az alapító okirat illetve munkaköri leírás rendelkezései szerint. A munkavállaló feladatairól az egyéb munkáltatói jogkörgyakorló polgármester a munkavállalónak munkaköri leírást ad ki.

4. A Munkáltató tájékoztatta a Munkavállalót a munkavállalót megillető szabadságról.

- Munkáltató a munka törvénykönyvéről szóló 2012. évi I. tv. (Mt.) 204 § (1) bek. szerinti köztulajdonban álló munkáltatónak minősül, illetve munkavállaló az Mt. 208 § (1) bek. szerinti vezető állású munkavállalónak minősül. Ennek megfelelően a munkavállalóra a munka törvénykönyv vonatkozó rendelkezéseit, mint a köztulajdonban álló munkáltatóval munkaviszonyban álló vezető állású munkavállalókra vonatkozó szabályok figyelembevételével kell alkalmazni (Mt. 204-2011 §) az ügyvezető munkakörben. A munkavállaló munkarendje ügyvezetői munkakörben kötetlen.

- A munkáltató kollektív szerződés hatálya alá nem tartozik.

- A munkabérről való elszámolás módja: …………………………

- A munkabérfizetés gyakorisága: havonta a tárgyhónapot követő hónap 10. napjáig.

5. Ügyvezető munkakörben a munkavállaló munkavégzésének helye: változó munkahely, a munkáltató tevékenységének megfelelően. A munkaviszony általános, teljes napi munkaidőben történő foglalkoztatással jön létre.

Ügyvezető munkakörben a Munkavállaló jogaira, kötelezettségeire és felelősségére a Ptk. és a Munkáltató mindenkor hatályos alapító okirat szabályai, valamint az alapító határozatai az irányadóak.

6. Munkavállaló kijelenti, hogy a munkáltató létesítésével kapcsolatos alapító okiratot megismerte, annak rá vonatkozó tartalmát kötelezőnek elismeri. Munkavállaló kijelent, hogy az ügyvezetői tisztség mint vezető tisztségviselői tisztség ellátásával kapcsolatban a vonatkozó jogszabályokban meghatározott összeférhetetlenségi kizáró okokat ismeri és ezen összeférhetetlenségi és kizáró okok személyével kapcsolatban nem állnak fenn. Az összeférhetetlenség tekintetében a munkavállaló külön nyilatkozatot is tett az ügyvezetői tisztség elfogadásakor. Munkavállaló kijelenti továbbá, hogy az ügyvezetői tisztség ellátásával kapcsolatos vonatkozó jogszabályokat ismeri, különös tekintettel a Ptk.-ra, Mt-re.

A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény. és a Munka Törvénykönyvéről szóló 2012. évi I. törvény vonatkozó rendelkezései és az egyéb vonatkozó jogszabályok irányadók.

Alulírott szerződő felek fenti munkaszerződést elolvastuk tartalmát közösen értelmeztük, és mint akaratunkkal mindenben megegyezőt jóváhagyólag aláírtuk.

A fenti munkaszerződést Tiszavasvári Város Önkormányzat Képviselő-testülete ..../2017. (IX.28.)sz. határozatával jóváhagyta, és feljogosította a polgármestert a munkaszerződés aláírására.

Tiszavasvári, 2017. szeptember 29.

……………………………………. ..……………………………

Tiszavasvári Város Önkormányzata Aleváné Siteri Éva

munkáltató munkavállaló

Dr. Fülöp Erik polgármester